<b>תשובה </b>התנועה אשר מתנועע השמש בגלגל המעלות ממעלה אל מעלה הוא אשר ילך בשנה תמימה פעם אחת ולכן יהיה בתשרי במאזנים ובניסן בטלה כמו שאומרים והוא האמת וזה הוא תנועת השמש בעצמו אמנם הגלגל העליון יסובב גלגל השמש ביום ובלילה פעם אחת ולכן בכל יום חמה זורחת במזרח ושוקעת במערב ואין גלגל השמש בעצמו הוא אשר יסובב כל המעלות ביום אחד וזה ידוע אצל חכמי המחקר והתכונה אכן גלגל המעלות יסבב השמש בכל שנה פעם אחד והוא גלגל נוטה שהליכת השמש נוטה לצד שמאל וכל הצדדים נטוים בשפת האופק עד אשר תראה שהנקודה אשר יזרח ממנה היום אינה הנקודה אשר ממנה יזרח למחר ובכל יום ויום הולך לאט לאט עד אשר יטה לצד דרום בתנועה קלה בל תתראה לעין כל שהליכתו ברוחב אך אם תצייר הצורה בשלימותה תבינה ואני באשר טרחתי להתלמד קצתן מחכמה זו אוכל להבינה: משה